**PASLAUGOS SUTARTIS NR. 110-23R-37**

Panevėžys 2023-12-12

**Akcinė bendrovė „Panevėžio energija“**, pagal Lietuvos Respublikos įstatymus įsteigta ir veikianti įmonė, juridinio asmens kodas 147248313, kurios buveinė yra Senamiesčio g. 113, Panevėžys, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama gamybos direktoriaus Rolando Bitcherio, veikiančio pagal 2022-03-02 generalinio direktoriaus įsakymą Nr. 25 (toliau – Užsakovas), ir

**Tomas Paulaitis**, vykdantisindividualią veiklą pagal individualios veiklos pažymą Nr. 411434(toliau – Vykdytojas),

toliau kartu vadinami Šalimis, o kiekvienas atskirai - Šalimi, vadovaujantis CVP IS priemonėmis viešai skelbto pirkimo Nr. 699467 „Technologinio proceso dalies veiklos lygio duomenų ataskaitų ir šiltnamio efektą sukeliančių dujų kiekio metinių ataskaitų parengimo paslauga“ rezultatais, sudarė šią paslaugos sutartį, toliau vadinamą Sutartimi ir susitarė dėl toliau išvardintų sąlygų.

1. **Sutarties DALYKAS**
   1. Vykdytojas įsipareigoja savo rizika bei pasitelkdamas savo darbo priemones suteikti **technologinio proceso dalies veiklos lygio duomenų ataskaitų ir šiltnamio efektą sukeliančių dujų (toliau – ŠESD) kiekio metinių ataskaitų parengimo paslaugą, pagal apimtis, nurodytas 1 priede „Techninė specifikacija“** (toliau – Paslauga), o Užsakovas įsipareigoja pateikti tam reikalingą dokumentaciją ir priimti suteiktas paslaugas bei už jas sumokėti šioje sutartyje sutartais terminais ir tvarka.
   2. Pirkimas laikomas žaliuoju pirkimu, nes perkamos paslaugos, nesusiję su materialaus objekto sukūrimu, teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (vadovaujamasi LR aplinkos ministro 2022 m. gruodžio 13 d. įsakymu Nr. D1-401 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (aktuali redakcija) 4.4.3. p. nuostatomis).

**2. Sutarties galiojimas, vykdymo pradžia, trukmė ir terminai**

2.1. Ši Sutartis įsigalioja nuo jos pasirašymo dienos ir galioja iki tinkamo įvykdymo.

2.2. Paslaugos atlikimo terminai nurodyti 1 priede „Techninėje specifikacijoje“.

2.3. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

**3. VYKDYTOJO PAREIGOS IR TEISĖS**

3.1. Vykdytojas įsipareigoja:

3.1.1. teikti Paslaugą Užsakovui pagal Sutartį už Paslaugos kainą, savo rizika bei sąskaita kaip įmanoma rūpestingiau bei efektyviau, įskaitant, bet neapsiribojant, Paslaugos teikimą pagal visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;

3.1.2. nedelsiant raštu informuoti Užsakovą apie bet kurias aplinkybes, kurios trukdo ar gali sutrukdyti Vykdytojui atlikti Paslaugos teikimą nustatytais terminais;

3.1.3. po Paslaugos suteikimo nedelsiant perleisti nuosavybės teisę į Paslaugos teikimo rezultatą, jeigu toks sukuriamas;

3.1.4. užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;

3.1.5. nenaudoti Užsakovo Paslaugos ženklų ar pavadinimo jokioje reklamoje, leidiniuose ar kitur be išankstinio raštiško Užsakovo sutikimo;

3.1.6. nenaudoti niekur kitur pagal šią sutartį parengtų projektų, kitos projektinės medžiagos ar kitos susijusios dokumentacijos, be išankstinio raštiško Užsakovo sutikimo;

3.1.7. Užsakovui raštu paprašius, grąžinti visus iš Užsakovo gautus, Sutarčiai vykdyti reikalingus dokumentus;

3.1.8. užtikrinti, kad sutartį vykdys tik teisę verstis su Paslaugų teikimu susijusia veikla turintys asmenys, įskaitant ir pasitelkiamą (-us) subtiekėją(-us) (jeigu pasitelkiamas), neatsižvelgiant į tai, ar Vykdytojo kvalifikacija dėl teisės verstis su Paslaugų teikimu susijusia veikla buvo tikrinama arba tikrinama ne visa apimtimi;

3.1.9. gavus Užsakovo pasirinkto nepriklausomo vertintojo ar Aplinkos apsaugos agentūros pastabas (jei tokių bus), atitinkamai pakoreguoti ataskaitas ne vėliau kaip per 3 darbo dienas nuo pastabų gavimo;

3.1.10. tinkamai vykdyti kitus įsipareigojimus, numatytus Sutartyje ir galiojančiuose LR teisės aktuose.

3.2.Vykdytojas turi teisę gauti pradinę sutarties vertę su sąlyga, kad jis tinkamai vykdo šią Sutartį.

3.3.Vykdytojas turi ir kitas šios Sutarties ir Lietuvos Respublikoje galiojančių teisės aktų numatytas teises.

**4. UŽSAKOVO PAREIGOS IR TEISĖS**

4.1. Užsakovas įsipareigoja:

4.1.1. Savalaikiai pateikti turimą dokumentaciją dėl Sutarties vykdymo;

4.1.2. Sutartyje numatyta tvarka ir terminais priimti Vykdytojo parengtą dokumentaciją.

4.2. Užsakovas turi visas šios Sutarties bei Lietuvos Respublikoje galiojančių teisės aktų numatytas teises.

**5. sutarties KAINA IR MOKĖJIMO SĄLYGOS**

5.1. Sutartyje yra pasirinkta fiksuotos kainos kainodara.

Pradinės Sutarties vertė yra **4 900,00 EUR (keturi tūkstančiai devyni šimtai eurų), PVM 1 029,00 Eur, iš viso su PVM yra 5 929,00 Eur (penki tūkstančiai devyni šimtai dvidešimt devyni eurai).**

5.2. Į pradinę sutarties vertę įskaičiuotos visos išlaidos, mokesčiai, įskaitant visas su dokumentacijos, kurios reikalauja Užsakovas, rengimu, suderinimu ir pateikimu susijusias išlaidas.

5.3. Užsakovas už Paslaugas ar jų dalį Vykdytojui sumoka per 10 (dešimt) dienų po galutinio paslaugų priėmimo-perdavimo akto pasirašymo ir sąskaitos faktūros pateikimo.

5.4. Pridėtinės vertės mokesčio sąskaitos faktūros, sąskaitos faktūros, teikiamos naudojantis informacinės sistemos „E. sąskaita“ priemonėmis.

5.5. Užsakovas už suteiktas Paslaugas Vykdytojui atsiskaito mokėjimo pavedimu į Vykdytojo nurodytą banko sąskaitą. Apmokėjimas laikomas įvykdytu, kai patenka į Vykdytojo sąskaitą.

5.6. Sutartyje numatyta pradinės sutarties vertė negali būti keičiama visą Sutarties galiojimo laikotarpį, išskyrus valstybės institucijoms priėmus įstatymus ir poįstatyminius teisės aktus, keičiančius PVM dydį, jis keičiamas ir Sutartyje.

**6. PASLAUGOS VYKDYMO TVARKA**

6.1. Paslaugų ar jų dalies atlikimas (kiekvieno įrenginio technologinio proceso dalies veiklos lygio duomenų ataskaitų ir išmetamųjų ŠESD kiekio metinių ataskaitų parengimas ir pateikimas) įforminamas Šalims pasirašant paslaugų priėmimo-perdavimo aktą. Gavus nepriklausomo vertintojo ar Aplinkos apsaugos agentūros pastabas (jei tokių bus), Vykdytojas privalo atitinkamai pakoreguoti ataskaitas ne vėliau kaip per 3 darbo dienas nuo pastabų gavimo. Pateikus parengtas ataskaitas Aplinkos apsaugos agentūrai ir negavus pastabų, Šalys pasirašo galutinį paslaugų priėmimo-perdavimo aktą.

6.2. Sutarties Šalys susirašinėja lietuvių kalba. Visi pranešimai, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, elektroniniu paštu (patvirtinant gavimą), toliau nurodytais adresais, kitais adresais, kuriuos nurodė viena Šalis, pateikdama pranešimą:

|  |  |  |
| --- | --- | --- |
|  | **Užsakovas** | **Vykdytojas** |
| Vardas, pavardė |  |  |
| Telefonas |  |  |
| El. paštas |  |  |

6.3. Jei pasikeičia Šalies adresas ir / ar kiti duomenys, tokia Šalis turi informuoti kitą Šalį, pranešdama ne vėliau, kaip per 10 (dešimt) dienų. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

**7. ŠALIŲ ATSAKOMYBĖ**

7.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

7.2. Neatlikus apmokėjimo nustatytais terminais, Vykdytojo pareikalavimu, Užsakovas privalo sumokėti Vykdytojui 0,05 % delspinigių nuo laiku neapmokėtos sumos už kiekvieną uždelstą dieną.

7.3. Laiku nesuteikus paslaugos, Užsakovo pareikalavimu, Vykdytojas atlygina visus AB „Panevėžio energija“ patirtus tiesioginius nuostolius, įskaitant, bet neapsiribojant, 2009-07-07 LR klimato kaitos valdymo finansinių instrumentų įstatymo Nr. XI-329 (su vėlesniais pakeitimais) 5 straipsnyje ir 13 straipsnyje numatytą ekonominę baudą.

7.4. Delspinigių ir/ ar baudų sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.

7.5. Nutraukus Sutartį 14.2. punkte nustatytais pagrindais (išskyrus 14.2.1 ir 14.2.2. punktuose numatytus pagrindus), Vykdytojas privalo ne vėliau kaip per 5 (penkias) darbo dienas nuo Užsakovo pareikalavimo pateikimo dienos sumokėti 10 (dešimt) proc. pradinės sutarties vertės be PVM dydžio baudą. Užsakovas neprivalo įrodyti Vykdytojui, kad patyrė nuostolių.

7.6. Netesybų, baudų sumokėjimas nepanaikina Šalies teisės reikalauti, kad kita Šalis kompensuotų jos patirtus tiesioginius nuostolius. Kiekviena iš Šalių turi teisę gauti iš kitos Šalies tiesioginių nuostolių, atsiradusių dėl kitos Šalies netinkamo įsipareigojimų pagal Sutartį vykdymo ar nevykdymo, neviršijant pradinės sutarties vertės, kompensavimą. Šiame punkte numatytas kompensuotinos sumos apribojimas netaikomas jei žala atsirado dėl Šalies sąmoningo veikimo ar didelio neatsargumo, konfidencialumo įsipareigojimų ar intelektinės nuosavybės teisių pažeidimo. Užsakovas atsako tik už tiesioginius nuostolius ar žalą, tiesiogiai ir aiškiai sukeltą to, kad Užsakovas neįvykdė savo sutartinių įsipareigojimų dėl Užsakovo kaltės.

**8. Atsakomybės pagal sutartį netaikymas arba atleidimas nuo atsakomybės**

8.1. Atsakomybė pagal sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:

8.1.1.dėl nenugalimos jėgos (*force majeure*) – taikomos Lietuvos Respublikos civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimo Nr. 840 „[Dėl Atleidimo nuo atsakomybės esant nenugalimos jėgos (force majeure) aplinkybėms taisykl](https://www.e-tar.lt/portal/lt/legalAct/TAR.6E3127CAC371)ių patvirtinimo“ patvirtintų taisyklių nuostatos.

8.1.2.dėl Europos Sąjungos valstybių veiksmų – kai prievolę pagal Sutartį įvykdyti neįmanoma dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti.

8.2. Šalis, prašanti ją atleisti nuo atsakomybės, privalo pranešti kitai Šaliai raštu apie šiame Sutarties skyriuje nurodytų aplinkybių atsiradimą nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Būtina pranešti ir tuomet, kai išnyksta pagrindas nevykdyti įsipareigojimų.

8.3. Pagrindas atleisti nuo atsakomybės atsiranda nuo kliūties atsiradimo momento arba jeigu apie ją nėra laiku pranešta – nuo pranešimo momento.

**9. Šalių pareiškimai ir garantijos**

9.1. Kiekviena iš Šalių pareiškia ir garantuoja kitai Šaliai, kad:

9.1.1. Šalis yra tinkamai įsteigta ir teisėtai veikia pagal Lietuvos Respublikos įstatymus;

9.1.2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Paslaugai teikti;

9.1.3. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;

9.1.4. ši Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas.

**10. Subteikėjų keitimo tvarka**

10.1. Vykdytojas ne vėliau negu ši sutartis pradedama vykdyti, įsipareigoja Užsakovui pranešti tuo metu žinomų, jei jie nebuvo žinomi pasiūlymo teikimo metu, subteikėjų pavadinimus, kontaktinius duomenis ir jų atstovus.

10.2. Jeigu Vykdytojas Sutarties vykdymo metu ketina keisti nurodytus subteikėjus ar pasitelkti naujus, Vykdytojas privalo apie tai iš anksto informuoti Užsakovą.

10.3. Jeigu Vykdytojas rėmėsi subteikėjo pajėgumais pasiūlymo nagrinėjimo metu ir ketina jį keisti, toks subteikėjo pakeitimas galimas tik Užsakovui įvertinus naujai siūlomo subteikėjo kvalifikaciją ir leidus Užsakovui.

10.4. Subteikėjų pasitelkimas nekeičia Vykdytojo atsakomybės Užsakovui dėl Sutarties įvykdymo. Vykdytojas visais atvejais lieka tiesiogiai atsakingas prieš Užsakovą už tinkamą savo prievolių pagal Sutartį vykdymą ir/ar bet kokią žalą (nuostolius), kuriuos Užsakovas ir/ar tretieji asmenys patiria dėl Vykdytojo ir/ar jo pasitelktų trečiųjų asmenų sutartinių įsipareigojimų pažeidimo.

**11. Sutarties pakeitimai**

11.1. Sutartis gali būti keičiama vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnio nuostatomis.

11.2. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip 10 darbo dienų. Šalims nesutarus dėl Sutarties sąlygų keitimo, sprendimo teisę turi Užsakovas. Šalims tarpusavyje susitarus dėl Sutarties sąlygų keitimo, šie keitimai įforminami susitarimu, kuris yra Sutarties neatskiriama dalis.

1. **Informacijos konfidencialumas**

12.1. Šalys sutinka laikyti šios Sutarties sąlygas, visą dokumentaciją ir informaciją, kurią Sutarties Šalys gauna viena iš kitos, vykdant Sutartį, konfidencialia ir be išankstinio kitos Šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka. Šio įsipareigojimo pažeidimu nebus laikomas viešas informacijos apie Užsakovą atskleidimas, jei Užsakovas pažeidžia mokėjimo terminus, ir informacijos apie Vykdytoją atskleidimas, jei Vykdytojas pažeidžia Paslaugos atlikimo terminus.

12.2. Ši sutartis su priedais, įskaitant Vykdytojo pasiūlymą, teisės aktų nustatyta tvarka ir terminais bus paskelbta Centrinėje viešųjų pirkimų informacinėje sistemoje.

**13. Sutarties pažeidimas**

13.1. Jeigu Vykdytojas suteikė Paslaugą pažeisdamas šioje Sutartyje numatytas sąlygas, nesilaikė normatyvinių dokumentų ir kitų teisės aktų reikalavimų, Užsakovas turi teisę:

13.1.1. reikalauti vykdyti sutartinius įsipareigojimus, arba

13.1.2. reikalauti atlyginti nuostolius, arba

13.l .3. reikalauti sumokėti Sutartyje nustatytą baudą, arba

13.1.4. nutraukti Sutartį.

13.2. Jeigu per Užsakovo nurodytus terminus Vykdytojas nepradeda taisyti nekokybiškai suteiktos Paslaugos Užsakovas gali sulaikyti mokėjimus ir (arba) ištaisyti nekokybiškai suteiktą Paslaugą trečiųjų šalių pagalba arba savo jėgomis ir išskaičiuoti dėl to patirtus tiesioginius nuostolius iš Vykdytojo.

13.3. Esminiai Vykdytojui taikomi Sutarties pažeidimai:

13.3.1. Vykdytojas nesilaiko Sutartyje nurodytų, reikalavimų, nors apie tai buvo oficialiai įspėtas ir jam buvo duotas terminas ištaisyti Sutarties vykdymo trūkumus, dėl kurių negalimas tolimesnis Šalių pagal Sutartį prisiimtų įsipareigojimų vykdymas.

13.3.2. kitos aplinkybės, numatytos Lietuvos Respublikos civilinio kodekso 6.217 straipsnyje.

13.4. Esminiai Užsakovui taikomi Sutarties pažeidimai:

13.4.1. Užsakovas, pagal šios Sutarties nuostatas, vėluoja atsiskaityti daugiau nei 30 kalendorinių dienų.

13.4.2. Užsakovas nesilaiko kitų, Sutartyje nurodytų, reikalavimų, nors apie tai buvo oficialiai įspėtas ir jam buvo duotas terminas ištaisyti Sutarties vykdymo trūkumus, dėl kurių negalimas tolimesnis Šalių pagal Sutartį prisiimtų įsipareigojimų vykdymas.

13.4.3. kitos aplinkybės, numatytos Lietuvos Respublikos civilinio kodekso 6.217 straipsnyje.

13.5. Sutarties nuostatų nesilaikymas neatleidžia Šalių nuo tinkamo ir savalaikio Sutarties sąlygų vykdymo.

**14. Sutarties nutraukimas**

14.1. Sutartis gali būti visiškai nutraukta Šalių susitarimu.

14.2. Užsakovas turi teisę vienašališkai nutraukti šią Sutartį prieš terminą šiais atvejais:

14.2.1. kai Vykdytojas bankrutuoja, yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;

14.2.2. kai keičiasi Vykdytojas organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;

14.2.3. kai Vykdytojas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo;

14.2.4. kai Vykdytojas įsiteisėjusiu teismo sprendimu pripažintas kaltu dėl sukčiavimo, korupcijos, pinigų plovimo, dalyvavimo nusikalstamoje organizacijoje;

14.2.5. dėl kitokio pobūdžio Vykdytojo neveiksnumo, trukdančio vykdyti Sutartį;

14.2.6. kai Vykdytojas Sutarties nevykdo, vykdo ją netinkamai, darydamas esminius Sutarties pažeidimus, nurodytus 13.3. punkte;

14.2.7. kitais, Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 98 straipsnio 1 dalyje numatytais, atvejais.

14.3. Vykdytojas turi teisę vienašališkai nutraukti šią Sutartį prieš terminą šiais atvejais:

14.3.1. kai Užsakovas nevykdo ar netinkamai vykdo savo sutartinius įsipareigojimus, darydamas esminius Sutarties pažeidimus, nurodytus 13.4 punkte;

14.3.2. kai Užsakovas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija.

14.4. Šalis, ketinanti vienašališkai nutraukti Sutartį (esant 14.2. ar 14.3. punktuose numatytoms sąlygoms), prieš 15 (penkiolika) kalendorinių dienų raštu praneša kitai Šaliai apie savo ketinimus ir nustato ne trumpesnį nei 3 (trijų) darbo dienų terminą pranešime nurodytiems trūkumams ištaisyti. Esant 14.2.1., 14.2.3., 14.2.4. ir 14.3.2. punktų sąlygoms, trūkumų ištaisymo terminas nenustatomas. Jei kaltoji Šalis per pranešime nurodytą terminą nepašalina Sutarties pažeidimų, Sutartis laikoma nutraukta nuo įspėjimo termino pasibaigimo dienos.

14.5. Sutartis gali būti nutraukta ir kitais Lietuvos Respublikos civiliniame kodekse numatytais pagrindais.

14.6. Užsakovas, vienašališkai nutraukęs Sutartį 13.3. punkte numatytais pagrindais (dėl esminio Sutarties pažeidimo), ne vėliau kaip per 10 dienų CVP IS paskelbia informaciją apie pirkimo sutarties nutraukimą ir apie tai per 3 darbo dienas informuoja Vykdytoją.

1. **Ginčų nagrinėjimo tvarka**

15.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.

15.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme.

1. **Baigiamosios nuostatos**

16.1. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.

16.2. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.

16.3. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.

16.4. Sutartis laikoma sudaryta, kai Šalys ranka, arba kvalifikuotu elektroniniu parašu, ją pasirašo. Jeigu Šalys Sutartį pasirašo ne vienu metu, Sutartis laikoma sudaryta tą dieną, kai Sutartį pasirašo paskutinioji Šalis.

16.5. Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.

16.6. Sutarties priedai:

16.6.1. 1 priedas „Techninė specifikacija“;

16.6.2. 2 priedas „Vykdytojo pasiūlymas“.

**17. ŠALIŲ REKVIZITAI IR PARAŠAI**

|  |  |
| --- | --- |
| **UŽSAKOVAS:**  **AB „Panevėžio energija“**  Senamiesčio g. 113, LT-35114 Panevėžys | **VYKDYTOJAS:**  **Tomas Paulaitis, vykdantis individualią veiklą pagal individualios veiklos pažymą Nr. 411434**  Vilnius |
| Įmonės kodas 147248313  PVM kodas LT472483113  A. s. LT43 7300 0100 0237 6946  „Swedbank“, AB, b. k. 73000  Tel. (8 45) 463525  El. paštas [bendrove@pe.lt](mailto:bendrove@pe.lt) | Korespondencijai:  Individualios veiklos vykdymo pažyma Nr. 411434  PVM kodas LT100004177514  A.s. LT96 7300 0100 0066 4524  „Swedbank“, AB, b. k. 73000  Tel.  El. paštas |

GAMYBOS DIREKTORIUS

ROLANDAS BITCHERIS Tomas Paulaitis

*pasirašyta el. parašu pasirašyta el. parašu*